**ОПШТИНА БЕРАНЕ**

**П Р Е Д Л О Г**

**ОДЛУКЕ О БРАТИМЉЕНУ ОПШТИНЕ БЕРАНЕ СА ОПШТИНОМ СТАРО НАГОРИЧАНЕ**

**Беране октобар 2015.године**

На основу члана 130 Закона о локалној самоуправи ("Сл.лист РЦГ" бр. 42/03, 28/04, 75/05, 13/06 и "Сл.лист ЦГ" бр. 88/09, 3/10,38/12 и 10/14) члана 33 став 1 тачка 51 и члана 115 Статута општине Беране (’’Сл.листРЦГ’’ – Општински прописи бр.21/04и 34/06 и „Сл.лист ЦГ“-Општински прописи бр.6/11), Скупштина општине Беране, на сједници одржаној дана --------2015.године, донијела је

**О Д Л У К У**

**о братимљењу Општине Беране са Општином Старо Нагоричане**

**Члан 1.**

Изражавајући обострану жељу Општине Беране (Црна Гора) и Општине Старо Нагоричане (Република Македонија), за развијање свестране сарадње и пријатељских веза, Општина Беране доношењем ове Одлуке, братими се са Општином Старо Нагоричане.

Сарадња ће се реализовати у областима: културе, образовања, туризма и другим дјелатностима, које буду од интереса за градове који се братиме.

**Члан 2.**

Општина Беране и Општина Старо Нагоричане потписаће Меморандум о сарадњи којом ће се дефинисати ближи услови, облици и конкретне активности везане за успостављање сарадње између ових Општина.

**Члан 3.**

Овлашћује се предсједник Општине да потпише Меморандум о сарадњи између Општине Беране и Општине Старо Нагоричане.

**Члан 4.**

Ова Одлука ступа на снагу осмог дана од дана објављивања у "Сл.листу Црне Горе- Општински прописи" .

**СКУПШТИНА ОПШТИНЕ БЕРАНЕ**

**Број: 02-030-\_\_\_\_\_\_\_\_ ПРЕДСЈЕДНИК СКУПШТИНЕ,**

**Беране, \_\_\_\_\_\_\_\_\_2015.год. Горан Киковић,с.р.**

**О б р а з л о ж е њ е**

Правни основ за доношење ове Одлуке садржан је у члану 130 Закона о локалној самоуправи којим је прописано, да општина може у оквиру својих надлежности слободно сарађивати са локалним заједницама и асоцијацијама других земаља ради остваривања заједничких интереса.

Чланом 33 став 1 тачка 51 Статута општине Беране прописано је да Скупштина Општине одлучује о сарадњи и удруживању са локалним заједницама и асоцијацијама других земаља. Чланом 115 прописано је да општина остварује сарадњу са другим градовима и општинама у земљи и иностранству у областима од заједничког интереса у складу са уставом и законом и да одлуку о сарадњи доноси Скупштина Општина.

Савјет Општине Старо Нагоричане на сједници одржаној 31.августа 2015. године донио је Одлуку о братимљењу између општина Беране и Старо Нагоричане.

Циљ доношења ове одлуке је успостављање сарадње двеју општина из области културе, образовања, туризма и другим пољима, гдје за то постоје могућности и обострани интереси.

Ближи облици, као и садржина сарадње између ове двије општине биће уређени Меморандумом о успостављању сарадње.

Из напријед наведених разлога предлажемо да се Одлука усвоји као у тексту предлога .